Skiltet ved indgangen siger det hele – kom ind hvis du tør. Det er nemlig en cirkusforestilling, der ikke er for sarte sjæle. - Det er et show, der blæser dig bagover, der er fuld fart på, og du bliver skræmt, da det er uhyggeligt, fortæller André Nørgaard, der er indehaver af eventbureauet FANGO i Vejle. Forskellige nationaliteter bag Circus of Torment hedder forestillingen, der mikser gys og gru med traditionelle cirkus-elementer. - Vi håber, at folk kan lide det. For det er noget nyt, der ikke er ligesom det klassiske cirkus. Det er noget andet, og det er moderne, fortæller Alina Nistorov. Et hold på i alt 28 personer er tilknyttet forestillingen og knokler på tværs af flere forskellige nationaliteter. - I aften er lidt speciel, da jeg både er i kostume, hår og make-up, fordi vi er underbemanet, fortæller Simone Andersen, der normalt kun agerer som makeup-artist. Og blandt de 12, der optræder på scenen, bliver der blandt andet smagt på metal. Men den står også på rulleskøjteløb i en liga helt for sig. - Vi er showets sidste nummer, og vi håber at imponere folk med vores evner, fortæller Eugenio Nistorov, der optræder med  Alina Nistorov. Første gang i Danmark Det er et hollandsk produktionsselskab og to danske eventfirmaer, som står bag forestillingen, der netop har kørt en uge i Vejle og indtil videre solgt over 1000 billetter i Aalborg. - Så langt, så godt. Det er første gang vi er i Danmark. Vi har været i Holland med stor success, og det er heldigvi9s også tilfældet i Danmark indtil videre, fortæller kreativ producer og instruktør i Circus of Torment, Michaël Betrian glædeligt. Indtil videre er denne uges forestillinger i Aalborg de sidste i denne omgang, men arrangørerne drømmer allerede om næste turné. Se da TV2 Nord var med live fra forestillingen:

Opsummering:
Denne uges forestillinger i Aalborg er de sidste i denne omgang.